מלבי"ם על שמואל א ב כג
(כג) השאלות (כג - כד) תחלה אמר אל תעשון שמורה שהאמין כי עשו כן בפועל, ואח"כ אמר כי לא טובה השמועה שמורה שלא האמין רק מוכיחם על שם רע שיצא עליהם. ומ"ש אם לה' יחטא איש מי יתפלל, ואם כמפרשים מלשון פלילה ומשפט מדוע לא ישפט ה' על חטא שחטאו נגדו? ואם מענין תפלה אין לו הבנה כלל:

. הוכיחם משני צדדים, בצד הא' תפס שהקול אמת ושעשו כזאת, ועז"א  כדברים האלה (ותפס בזה מלת כדברים עם כ"ף הדמיון, כאומר אף אם לא הרעותם לעשות ככל ספור ההמון, בהכרח עשיתם , ר"ל דברים דומים לאלה עד שמזה הגיע להגדיל אשמתכם לגדולתכם): 

. כוונתו ולא תוכלו להכחיש שהכל שקר כי הלא אנכי , ואם היה זה עלילת שקר א"א שיסכימו כל העם בהגדתם ושלא ימצא ביניהם מי שילמד עליכם זכות: